CELEX: 32019D1855
Language: mt
Date: 2019-11-05 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1855 tal-5 ta’ Novembru 2019 li temenda d-Deċiżjoni ta’ Implimentazzjoni 2013/776/UE li tistabbilixxi l-Aġenzija Eżekuttiva għall-Edukazzjoni, l-Awdjoviżiv u l-Kultura

6.11.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 285/14
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1855
         tal-5 ta’ Novembru 2019
         li temenda d-Deċiżjoni ta’ Implimentazzjoni 2013/776/UE li tistabbilixxi l-Aġenzija Eżekuttiva għall-Edukazzjoni, l-Awdjoviżiv u l-Kultura
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (1), u b’mod partikolari l-Artikolu 3 tiegħu,
         Billi:
         
                     (1)
                  
                  
                     Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni “Perspettiva ta’ tkabbir kredibbli għal involviment imsaħħaħ tal-UE mal-Balkani tal-Punent” (2) adottata fir-Regolament (UE) Nru 231/2014 tal-Parlament Ewropew u tal-Kunsill (3) tipprevedi pjan ta’ azzjoni biex inter alia tissaħħaħ il-kooperazzjoni fil-qasam tal-edukazzjoni, iż-żgħażagħ u l-isport, u jinkludi ħidma biex jiġi protett il-wirt kulturali tal-Balkani tal-Punent, biex jiġi miġġieled it-traffiku illeċitu fil-beni kulturali, u biex jiġu promossi l-industriji kulturali u kreattivi tiegħu, inkluż il-kooperazzjoni fil-kultura u l-politiki awdjoviżivi.
                  
               
                     (2)
                  
                  
                     Permezz tad-Deċiżjoni ta’ Implimentazzjoni tal-Kummissjoni 2013/776/UE (4) l-Aġenzija Eżekuttiva għall-Edukazzjoni, l-Awdjoviżiv u l-Kultura (“l-Aġenzija”) ġiet inkarigata bil-ġestjoni tal-programm Ewropa Kreattiva. Il-provvista ta’ finanzjament li jippermetti l-parteċipazzjoni fl-istess tip ta’ azzjonijiet bħal dawk taħt il-programmi li diġà qed jiġu ġestiti mill-Aġenzija huwa mod effettiv u effiċjenti biex jintlaħqu l-gruppi mmirati mill-istrumenti ta’ kooperazzjoni internazzjonali. It-tali azzjonijiet ikomplu jiġu ffinanzjati mill-istrumenti ta’ kooperazzjoni internazzjonali, madankollu l-modalitajiet ta’ implimentazzjoni huma l-istess bħal dawk fil-programmi ġestiti mill-Aġenzija.
                  
               
                     (3)
                  
                  
                     L-Aġenzija wriet approċċ effettiv għall-ġestjoni tal-programmi tal-Unjoni. Tul is-snin kompliet trawwem kompetenzi, ħiliet u kapaċitajiet fil-ġestjoni tal-programmi li ġew iddelegati lilha.
                  
               
                     (4)
                  
                  
                     Il-Komunikazzjoni Konġunta lill-Parlament Ewropew u lill-Kunsill: “Lejn strateġija tal-UE għal relazzjonijiet kulturali internazzjonali” (5) enfasizzat ir-rwol tal-kuntatti bejn il-persuni bħala parti mid-diplomazija pubblika u kulturali tal-UE u rreferiet b’mod espliċitu għall-programmi ġestiti mill-EACEA.
                  
               
                     (5)
                  
                  
                     L-analiżijiet bejn il-kosti u l-benefiċċji mwettqa b’konformità mal-Artikolu 3(1) tar-Regolament (KE) Nru 58/2003 enfasizzaw kemm l-iffrankar kwantitattiv u kemm il-vantaġġi kwalitattivi li rriżultaw mill-fatt li l-ġestjoni tal-finanzjament maħsub biex jippermetti l-parteċipazzjoni f’azzjonijiet bħal dawn ġie ddelegat lill-Aġenzija. Barra minn hekk, din id-delega ma għandha l-ebda impatt finanzjarju fuq il-baġit amministrattiv tal-Aġenzija.
                  
               
                     (6)
                  
                  
                     L-attivitajiet imwettqa mill-Aġenzija huma konformi mal-mandat u mal-missjoni attwali tagħha. Jirrappreżentaw kontinwazzjoni tal-attivitajiet eżistenti tagħha billi sempliċiment iwessgħu s-sejħiet biex tkun possibbli l-parteċipazzjoni tal-benefiċjarji fil-mira tal-istrumenti ta’ kooperazzjoni internazzjonali. Mill-banda l-oħra, arranġament intern kieku joħloq tfixkil peress li l-attivitajiet maħsubin li jiġu ddelegati qatt ma ġestewhom internament id-Direttorati Ġenerali Superjuri li ma għandhomx biżżejjed kapaċità biex jagħmlu dan.
                  
               
                     (7)
                  
                  
                     Għalhekk ir-responsabbiltà għall-implimentazzjoni tal-finanzjament mill-istrumenti ta’ kooperazzjoni internazzjonali biex tkun possibbli l-parteċipazzjoni fl-istess azzjonijiet bħal dawk taħt il-programmi diġà inkarigati lilha jenħtieġ li tiġi kkonferita lill-Aġenzija u għalhekk jenħtieġ li d-Deċiżjoni ta’ Implimentazzjoni 2013/776/UE tiġi emendata skont dan.
                  
               
                     (8)
                  
                  
                     Fl-ewwel subparagrafu tal-Artikolu 3(1), il-punt (e) jispeċifika li l-Aġenzija hija inkarigata bil-“proġetti fil-qasam tal-edukazzjoni għolja” skont l-istrumenti għall-kooperazzjoni esterna. Sabiex ikun hemm konsistenza mal-fatt li l-Aġenzija tkun tista’ tiġġestixxi l-parteċipazzjoni tal-istrumenti ta’ kooperazzjoni internazzjonali fil-qasam tal-edukazzjoni, it-taħriġ, iż-żgħażagħ u l-isport u l-appoġġ għas-settur kulturi u dak awdjoviżiv, jenħtieġ li dan it-test jiġi emendat.
                  
               
                     (9)
                  
                  
                     Il-miżuri previsti f’din id-Deċiżjoni ta’ Implimentazzjoni huma skont l-opinjoni tal-Kumitat għall-Aġenziji Eżekuttivi,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta’ Implimentazzjoni 2013/776/UE hija emedata kif ġej:
            
                        1.
                     
                     
                        Fil-premessa 10, l-inċiż:
                        
                                    —
                                 
                                 
                                    “Il-proġetti fil-qasam tal-edukazzjoni għolja li jaqgħu taħt l-istrumenti ta’ kooperazzjoni esterna (…)”
                                 
                              għandu jiġi sostitwit b’dan li ġej:
                        
                                    —
                                 
                                 
                                    “Il-proġetti fil-qasam tal-edukazzjoni, tal-awdjoviżiv, tal-kultura, taċ-ċittadinanza u taż-żgħażagħ li jaqgħu taħt l-istrumenti ta’ kooperazzjoni esterna (…)”
                                 
                              
                  
                        2.
                     
                     
                        Fl-ewwel subparagrafu tal-Artikolu 3(1), il-punt (e) għandu jiġi sostitwit b’dan li ġej:
                        
                                    “(e)
                                 
                                 
                                    Il-proġetti fil-qasam tal-edukazzjoni, tal-awdjoviżiv, tal-kultura, taċ-ċittadinanza u taż-żgħażagħ li jaqgħu taħt l-istrumenti ta’ kooperazzjoni esterna li ġejjin:
                                    
                                                —
                                             
                                             
                                                Ir-Regolament tal-Parlament Ewropew u tal-Kunsill li jistabbilixxi Strument għall-Assistenza ta’ Qabel l-Adeżjoni (IPA II) (*),
                                             
                                          
                                                —
                                             
                                             
                                                Ir-Regolament tal-Parlament Ewropew u tal-Kunsill li jistabbilixxi Strument Ewropew tal-Viċinat (**),I
                                             
                                          
                                                —
                                             
                                             
                                                Ir-Regolament tal-Parlament Ewropew u tal-Kunsill li jistabbilixxi strument ta’ finanzjament tal-kooperazzjoni għall-iżvilupp (***),
                                             
                                          
                                                —
                                             
                                             
                                                Ir-Regolament tal-Parlament Ewropew u tal-Kunsill li jistabbilixxi Strument ta’ Sħubija għal kooperazzjoni ma’ pajjiżi terzi (****),
                                             
                                          
                                                —
                                             
                                             
                                                Ir-Regolament tal-Kunsill dwar l-implimentazzjoni tal-11-il Fond Ewropew għall-Iżvilupp (*****);
                                             
                                          
                              
                           (*)  Ir-Regolament (UE) Nru 231/2014 tal-Parlament Ewropew u tal-Kunsill tal-11 ta’ Marzu 2014 li jistabbilixxi Strument għall-Assistenza ta’ Qabel l-Adeżjoni (IPA II) (ĠU L 77, 15.3.2014, p. 11)."
                        
                        
                           (**)  r-Regolament (UE) Nru 232/2014 tal-Parlament Ewropew u tal-Kunsill tal-11 ta’ Marzu 2014 li jistabbilixxi Strument Ewropew tal-Viċinat (ĠU L 77, 15.3.2014, p. 27)."
                        
                        
                           (***)  Ir-Regolament (UE) Nru 233/2014 tal-Parlament Ewropew u tal-Kunsill tal-11 ta’ Marzu 2014 li jistabbilixxi strument ta’ finanzjament tal-kooperazzjoni għall-iżvilupp għall-perjodu 2014-2020 (ĠU L 77, 15.3.2014, p. 44)."
                        
                        
                           (****)  Ir-Regolament (UE) Nru 234/2014 tal-Parlament Ewropew u tal-Kunsill tal-11 ta’ Marzu 2014 li jistabbilixxi Strument ta’ Sħubija għal kooperazzjoni ma’ pajjiżi terzi (ĠU L 77, 15.3.2014, p. 77)."
                        
                        
                           (*****)  Ir-Regolament tal-Kunsill (UE) 2015/322 tat-2 ta’ Marzu 2015 dwar l-implimentazzjoni tal-11-il Fond Ewropew għall-Iżvilupp (ĠU L 58, 3.3.2015, p. 1).”."
                        
                     
                  
         
            Artikolu 2
            Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-5 ta’ Novembru 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 11, 16.1.2003, p. 1.
         
            (2)  COM(2018) 65 final.
         
            (3)  Ir-Regolament (UE) Nru 231/2014 tal-Parlament Ewropew u tal-Kunsill tal-11 ta' Marzu 2014 li jistabbilixxi Strument għall-Assistenza ta’ Qabel l-Adeżjoni (IPA II) (ĠU L 77, 15.3.2014, p. 11).
         
            (4)  Id-Deċiżjoni ta’ Implimentazzjoni tal-Kummissjoni 2013/776/UE tat-18 ta’ Diċembru 2013 li tistabbilixxi L-Aġenzija Eżekuttiva għall-Edukazzjoni, l-Awdjoviżiv u l-Kultura u li tħassar id-Deċiżjoni 2009/336/KE (ĠU L 343, 19.12.2013, p. 46).
         
            (5)  JOIN/2016/029 Final.
      
      
         
            ANNESS
            
               ANALIŻI TAL-KOSTIJIET-BENEFIĊĊJI
            
            
               Analiżi kwantitattiva
            
            Bħala parti mir-4 Evalwazzjoni Interim tal-Aġenzija, analiżi retrospettiva tal-perjodu ta’ evalwazzjoni wriet li sar iffrankar ċar tal-kostijiet bis-saħħa tad-delega lill-Aġenzija.
            Il-kostijiet globali reali tad-delega lill-aġenzija eżekuttiva (1) kienu ta’ EUR 146,0 miljun fil-perjodu 2015-2017. Dawn il-kostijiet kienu ħafna aktar baxxi mill-kostijiet stmati tax-xenarju intern. Fil-perjodu 2015-2017 l-iffrankar reali tal-kostijiet li rriżulta mid-differenza tal-kostijiet bejn ix-xenarju tal-aġenzija eżekuttiva u x-xenarju intern kien ta’ EUR 57,1 miljun (jew 28,1 % tal-kostijiet stmati fix-xenarju intern). Meta tqabbel l-iffrankar li ġie stmat inizjalment mal-iffrankar reali mid-delega tal-kompiti lill-EACEA, instab li l-iffrankar reali matul il-perjodu 2015-2017 kien 6,5 % ogħla meta mqabbel mal-istimi inizjali (EUR 57,1 miljun meta mqabbel ma’ EUR 53,6 miljun). Kif previst fl-analiżi tal-kostijiet-benefiċċji ex-ante, l-iffrankar tax-xenarju tal-aġenzija eżekuttiva primarjament irriżulta minn sehem ogħla ta’ persunal estern b’kost aktar baxx (CAs) impjegat fi ħdan l-aġenzija eżekuttiva u għadd globali ta’ persunal aktar baxx.
            
               Analiżi kwantitattiva
            
            Il-finanzjament mill-istrumenti ta’ kooperazzjoni internazzjonali biex tkun possibbli l-parteċipazzjoni fil-politiki dwar l-edukazzjoni, iż-żgħażagħ, il-kultura u l-awdjoviżiv jieħu vantaġġ minn bosta sinerġiji importanti. Bl-adozzjoni ta’ qafas eżistenti ta’ azzjonijiet u infrastruttura eżistenti ta’ modalitajiet biex jintlaħqu l-benefiċjarji fil-mira, jintlaħqu l-ogħla livelli ta’ ingranaġġ mill-azzjonijiet eżistenti li diġà huma ġestiti mill-Aġenzija. Id-delega lill-Aġenzija tieħu l-vantaġġ mill-għarfien espert li ilu li qed jiġi żviluppat u minn ekonomiji ta’ skala partikolari, li kieku ma kinux ikunu disponibbli bis-soluzzjoni interna. Anki mingħajr l-iffrankar konsiderevoli tal-kostijiet deskritti hawn fuq li rriżulta mill-kost tal-persunal, l-esperjenza akbar tagħhom fis-suġġett tippermetti li l-istrumenti ta’ kooperazzjoni internazzjonali jilħqu l-objettivi operattivi b’mod li ma kienx ikun possibbli li kieku l-Kummissjoni wettqet dawn l-azzjonijiet internament.
            
               DIKJARAZZJONI FINANZJARJA SIMPLIFIKATA
            
            
                        
                           Approprjazzjonijiet ta’ Impenn Operattivi ġestiti mill-Aġenzija (EUR 000)
                        
                     
                     
                        
                           2019
                        
                     
                     
                        
                           2020
                        
                     
                  
                        Sitwazzjoni attwali
                     
                     
                        
                           829 111 
                        
                     
                     
                        
                           881 151 
                        
                     
                  
                        Strumenti ta’ kooperazzjoni internazzjonali li jikkontribwixxu għall-politiki dwar iż-żgħażagħ, il-kultura u l-awdjoviżiv
                     
                     
                        
                           10 500 
                        
                     
                     
                        
                           10 500 
                        
                     
                  
                        Total
                     
                     
                        
                           839 611 
                        
                     
                     
                        
                           891 651 
                        
                     
                  
                        Perċentwal
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Persunal (numru ta’ persuni) fl-Aġenzija
                        
                     
                     
                        
                           2019
                        
                     
                     
                        
                           2020
                        
                     
                  
                        Sitwazzjoni attwali (l-ebda bidla)
                     
                     
                        438
                     
                     
                        438
                     
                  
                        
                           Limitu massimu tal-baġit amministrattiv tal-Aġenzija (EU28)
                        
                     
                     
                        
                           2019
                        
                     
                     
                        
                           2020
                        
                     
                  
                        Sitwazzjoni attwali (l-ebda bidla)
                     
                     
                        48 574 
                     
                     
                        47 549 
                     
                  
               (1)  Inkluż il-kost tal-koordinazzjoni u tal-monitoraġġ mill-Kummissjoni u l-kostijiet koperti mill-kontribuzzjonijiet taż-ŻEE/EFTA, tal-pajjiżi terzi u tal-FEŻ.